**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՐԹՈՒԹՅԱՆ , ԳԻՏՈՒԹՅԱՆ    ԵՎ ՍՊՈՐՏԻ  ՆԱԽԱՐԱՐՈՒԹՅՈՒՆ**

**«ՇԻՐԱԿԻ Մ. ՆԱԼԲԱՆԴՅԱՆԻ ԱՆՎԱՆ ՊԵՏԱԿԱՆ ՀԱՄԱԼՍԱՐԱՆ»**

**ՀԻՄՆԱԴՐԱՄ**

**Նախնական զինվորական պատրաստություն**

**ՀԵՏԱԶՈՏԱԿԱՆ ԱՇԽԱՏԱՆՔ**

**Թեմա՝  Դաստիարակչական աշխատանքների կազմակերպումը ուսումնական հաստատություններում**

**Կատարող՝ Հենրիկ Խոջոյան**

 **Ղեկավար՝ Ե.Պ.Տոնոյան**

**Գյումրի 2022Թ․**

**Բովանդակություն**

**1.Ներածություն……………………………………………………..էջ 3**

**2.Գլուխ 1. ԴԱՍՏԻԱՐԱԿՈՒԹՅԱՆ ՄԵԹՈԴԻԿԱՆ: ԴԱՍՏԻԱՐԿՈՒԹՅՈՒՆԸ ՀԻՆ ՕՐԵՐԻՑ ՄԻՆՉԵՎ ՄԵՐ ՕՐԵՐ**

**1.1 Դաստիարակություն, դաստիարակության ծագումը, տեսակները և դրանց խնդիրները…………………………………………………...…էջ 4**

**1.2 Երեխաների ժամանակակից դաստիարակության հիմնախնդիրները…………………………………………………….էջ 11**

**3.Գլուխ 2. ԴԱՍՏԻԱՐԱԿՈՒԹՅՈՒՆ ԵՎ ՈՒՍՈՒՑՈՒՄ:ՈՒՍՈՒՑՄԱՆ ՄԵԹՈԴԻԿԱՆ**

**2.1 Դաստիարակության և ուսուցման սերտ կապը,ուսուցման սկզբունքը……………………………………………………………… էջ14**

**2.2 Ուսուցման դերը անձի զարգացման մեջ և կազմակերպման ձևի հասկացությունը……………………………….…………. ………….էջ17**

**4.Եզրակացություն……………………………………………………..էջ19**

**5.Օգտագործված գրականության ցանկ…………………………..…էջ20**

**Ներածություն**

**Թեմայի արդիականությունը:** Մարդու անձի զարգացման ձևավորման համար մեծ դեր են խաղում ժառանգականությունը, միջավայրը և դաստիարակությունը:Դաստիարակությունը մարդու ամենակարևոր հատկանիշներից մեկն է:Դաստիարակությունն է հիմք դնում մարդու կայացմանն ու հետագա կյանքի ճիշտ քայլերին և ճիշտ կողմնորոշմանը: Այն իրակացնելու համար հասարակությունն օգտագործում է ձեռքի տակ եղած միջոցները` արվեստը, գրականությունը, մշակույթը, նրա հիմնարկները, լրատվական միջոցները, ուսումնական դաստիարակության ունեցած դերը: Դաստիարակությունը ենթադրում է անձի կատարելագործման գործընթացն ու նրա արդյունքը, այն ներառում է անձի զարգացման բոլոր կողմերը, զարգացումն ու ձևավորումն ապահովող բոլոր գործոնները, այդ թվում` ուսուցումը և կրթությունը:Ուսուցումը ուսուցչի և աշակերտների փոխազդեցության նպատակաուղղված մանկավարժական գործընթաց է, որի ընթացքում իրականացվում են մարդու կրթությունը,դաստիարակությունը, և զարգացումը: Կրթության որակի բարձրացումը որոշվում է ուսուցման ակտիվ գործիքների կիրառմամբ: Ակտիվ ուսուցումը ենթադրում է սովորողների ներգրավում դեպի ուսումնական գործընթաց:

**Աշխատանքի նպատակը:** Ուսումնասիրել դաստիարակության այդ թվում և ուսուցման օրինաչափությունները, սկզբունքները ու կանոնները: Նպատակն իրականացնելու համար անհրաժեշտ է`

1. Ուսումնասիրել դաստիարակություն հասկացությունը, ծագումը, տեսակները:

 2. Ուսումնասիրել և պարզաբանել դաստիարակության ժամանակակից հիմնախնդիրները:

3. Բացահայտել դաստիարակության և ուսուցման կապը:

4. Թվարկել ուսուցման սկզբունքները և ուսումնասիրել սկզբունքներից բխող խնդիրները:

Աշխատանքը կազմված է ներածությունից, երկու գլխից, եզրակացությունից, օգտագործված գրականության ցանկից:

Աշխատանքը ներկայացված է 23 էջ համակարգչային շարվածքով:

**ԳԼՈՒԽ 1. ԴԱՍՏԻԱՐԱԿՈՒԹՅԱՆ ՄԵԹՈԴԻԿԱՆՙԴԱՍՏԻԱՐԱԿՈՒԹՅՈՒՆԸ ՀԻՆ ՕՐԵՐԻՑ ՄԻՆՉԵՎ ՄԵՐ ՕՐԵՐ**

**1.1 Դաստիարակություն, դաստիարակության ծագումը,տեսակները և դրանց խնդիրները**

Դաստիարակությունը որոշակի տեխնոլոգիաների համակարգ է, որն ուղղված է երեխայի, անձի նպատակաուղղված ձևավորմանը` հասարակական, արտադրական, մշակութային կյանքին նախապատրաստելու համար:

Դաստիարակություն բառը ծագում է հին պարսկերենից: Հին Պարսկաստանում այն փոխարքան,ով ղեկավարում էր աճող սերնդի հոգևոր զարգացումը անվանում էին դաստիա-րակ:Դեռևս նախնադարյան հասարակության մեջ ցեղը, տոհմը, մարդկային հանրությունը երեխաների դաստիարակությունը հանձնարարում էին իրենց առավել խելացի, փորձառու, ուժեղ մարդկանց, որոնք հատուկ կերպով, հատուկ պայմաններում կազմակերպում էին տվյալ հանրության երեխաների, աճող սերնդի ձևավորումն ու զարգացումը:

Դաստիարակությունը,երևան է եկել մարդկային հասարակության ծագման պահից և գոյություն կունենա, քանի դեռ գոյություն ունի ինքը` հասարակությունը:Այն իրականացվում է ընտանիքի և դպրոցի համատեղ գործունեության ընթացքում:

Դաստիարակությունը կարելի է ըմբռնել որպես օբյեկտիվ հասարակական երևույթ` կյանքի դաստիարակություն:

Դաստիարակությունը որպես փորձի կենսաձև առկա է նաև կենդական աշխարհում: Ավագը` հիմնականում մայրը, դաստիարակում է իր կրտսերին` իր ձագին, սովորեցնում է անել այն, ինչ անհրաժեշտ է կենդանուն գոյապահպանման ու զարգացման համար: Եվ դա երեք կարևոր բնազդների միջոցով`

* Սերնդի շարունակություն
* Կեր, հայթայթում
* Ինքնապաշտպանություն

Դաստիարակության մանկավարժական գործընթացի ամենաէական առանձնահատկությու-նը երկկողմանիությունն է, քանի որ նրան մասնակցում են երկու սուբյեկտներ` դաստիարա-

կը և սանը, որոնք կարող են համագործակցել, պլանավորել դաստիարակելու ենթակա հատ-

կանիշները:

Ըստ դաստիարակության բովանդակության առանձնացնում են դաստիարակության հետևյալ տեսակները`

* Մտավոր- նպատակաուղղված գործունեություն է` սովորողների մտավոր ներուժի զարգացման, մտածողության կուլտուրայի ձևավորման ուղղությամբ: Ուսուցումն ինքնաբերաբար դաստիարակում է միտքը.Երբ,օրինակ` աշակերտը խնդիր է լուծում կամ շարադրություն գրում, ինքնաբերաբար զարգանում են տրամաբանությունը, ստեղծագործական կարողությունները, սակայն ուսուցումը բավարար չի կարող լինել մտավոր դաստիարակության արդյունավետ ուսուցման համար, եթե դաստիարակողները նպատակաուղղված չեն զարգացնում մտածողության կոնկրետ տեսակներ, որակներ, ծանոթ չեն նրանց զարգացման ուղիներին և մեթոդներին:
* Աշխատանքային- Աշխատանքի ընթացքում և նրա միջոցով մարդը դաստիարակվում, կոփվում, ձեռք է բերում բարոյական բարձր հատկանիշներ:Կ.Դ.Ուշինսկին ասում էր.<< Միայն աշխատանքի ներքին, հոգեկան կենարար ուժն է իբրև աղբյուր ծառայում մարդկային արժանապատվության, դրա հետ միասին նրա բարոյականության ու երջանկության համար>>:

Աշխատանքի առաջին մղիչը համառությունն է:Ուրեմն դաստիարակողը և դաստիարակվողը պետք է հասկանան այս իրողությունը և այն դարձնեն իրենց վարքագծի գլխավոր հատկանիշներից մեկը:

Աշխատանքային դաստիարակության նպատակները բազմազան են և բազմաբնույթ, օրինակ`

* Դաստիարակության ընդհանուր համակարգի հետ միասին ապահովել աճող սերնդի համակողմանի ու ներդաշնակ զարգացումը:
* Յուրաքանչյուր պատանու, աղջնակի, երիտասարդի մեջ սեր ներարկել դեպի աշխատանքը: Հասնել այն բանի, որ նրանց աշխատասիրությունը վերածվի ամենօրյա սովորույթի, դառնա բնավորության գիծ:
* Սովորողների մեջ ձևավորել մարդկային վերաբերմունք աշխատանքի նկատմամբ:
* Դպրոցականներին ընտելացնել աշխատանքային և գիտակցական կարգապա-

հությունը և այդ միջոցով նրանց մեջ մշակել բարոյական բարձր որակներ:

* Պատանիների,երտասարդների մեջ ներարկել սեր ու հարգանք աշխատող, աշխատանքը գնահատող մարդկանց նկատմամբ:

 Այս նպատակները չեն իրագործվի , եթե ինչպես հարկն է, չլուծվեն աշխատանքային դաստիարակության խնդիրները: Ինչպես նպատակները, խնդիրները ևս բազմազան են և բազմանույթ:Ամենագլխավորներից են`

* Դպրոցականների մեջ ձևավորել իրենց և ընդհանուրի համար աշխատելու մշտական պահանջմունք
* Աշխատանքի ընթացքում իրար զուգակցել սովորողների մտավոր և ֆիզիկական աշխատանքի ձևերը
* Հաշվի առնելով տարիքային և անհատական առանձնահատկությունները, աստիճանաբար նրանց ընտելացնել ավելի դժվար աշխատանքների
* Քայլ առ քայլ սովորողներին ընտելացնել աշխատաքային կարգ ու կանոնի: Սովորեցնել ճիշտ ու տեղին, նաև խնայողաբար ծախսել նյութական ռեսուրսները:
* Սովորողներին ծանոթացնել տեղի(որտեղ նրանք ապրում են )բնական պայմաններին և ռեսուրսներին, եղած հնարավորություններին, արտադրական այն ոլորտներին, որոնք կան և գործում են:
* Զարգացնել սովորողների կազմակերպչական ընդունակությունները և այլն:
* Ֆիզիկական- անձնավորության համակողմանի և ներդաշնակ զարգացման կարևոր բաղադրիչ է: Ֆիզիկական դաստիարակության նպատակն է ժամանակին ձևավորել երեխաների շարժողական կարողություններն ու հմտությունները, զարգացնել հետաքրքրություն` երեխային մատչելի շարժողական գործունեության զանազան ձևերի նկատմամբ, դաստիարակել անձի բարոյակամային հատկանիշներ, որի իրագործման համար մանկապարտեզում լուծվում են մեկը մյուսի հետ կապված հետևյալ խնդիրները`
* Առողջության պահպանում և ամրապնդում
* Օրգանիզմի կոփում, ճիշտ կեցվածքի ձևավորում, հարթաթաթության կանխում
* Անձի բարոյակամային որակական գծերի` ինքնուրույնության, ակտիվության, մարդկային փոխհարաբերության կուլտուրայի դաստիարակում
* Ֆիզիկական որակների ձևավորում` ճարպկություն, արագաշարժության, դի-մացկանության, ուժի զարգացում, կատարելագործում
* Կենսականորեն անհրաժեշտ շարժողական կարողությունների և հմտությունների ձևավորում, քայլքի, վազքի, ցատկի, սողանցելու, մագլցելու, նետելու ունակությունների և հմտությունների մշակում
* Խաղային գործողությունների տարրերի ուսուցում
* Պարապմունքների օգտակարության, հիգիենայի պահանջների ու գիտելիքների ձևավորում և կատարելագործում
* Բարոյական (հոգեբանաբարոյական)-հիմնական էությունը անձի բարոյական դաստիարակությունն ու բարոյական զարգացումն է: Դպրոցականի բարոյական դաստիարակությունն ու բարոյական զարգացումը կախված են տվյալ երկրի սոցիալական պայմաններից, այն հանրությունից, որում նա ապրում և գործում է: Բարոյական դաստիարակության նպատակը անձի բարոյական զարգացումն ու ձևավորումն է:Մարդու բարոյական զարգացումը շարունակվում է նրա ամբողջ կյանքում: Բարոյական զարգացմանը նպաստում են անձի շփումները, հաղորդակցումները, որոնք անառկելիորեն ներգործում են նրա գործողությունների, արարքների վրա, ձևավորում նրա անձը:Ուշինսկին դաստիարակությունը բնորոշում է որպես ներդաշնակորեն զարգացած անձնավորության ձևավորմանը նպատակաուղղված,գիտակցական պրոցես:Դաստիարակության տարբեր կողմերի շարքում նա գլխավոր տեղը հատկացնում է բարոյականության դաստիարակությանը, որովհետև, ըստ նրա, բարոյական դաստիարակությունը երեխայի մեջ պետք է զարգացնի մարդասիրություն, ազնվություն և ուղղամտություն, աշխատասիրություն, կարգապահություն և պատասխանատվության զգացմունք, որը զուգակցվում է համեստության հետ: Բարոյական դաստիարակության խնդիրները բազմազան են ու բազմաբնույթ: Դրանք կարելի է բաժանել երկու խմբի: Առաջին խմբի մեջ են դասվում անձի գիտակցության, զգացմունքների ու վարքի ձևավորումը: Երկրորդ խմբի մեջ են մտնում բարոյական բարձր որակները` հումանիզմը, կոլեկտիվիզմը, հայրենասիրությունը, գիտակցական կարգապահությունը, քաղաքացիական դաստիարակությունը և այլն:
* Գեղագիտական-հատուկ կազմակերպված մանկավարժական գործընթաց է` ուղղված երեխայի գեղագիտական զգացումների, կյանքում և արվեստում գեղեցիկի վերաբերյալ պատկերացումների ձևավորմանը: Գեղագիտական դաստիարակության հիմքում

ընկած է հուզազգացմունքային ոլորտի զարգացումը:Այն նպաստում է ավագ նախադպրոցականի հուզական ոլորտի զարգացմանը և զգայական փորձի հարստացմանը,ակտիվացնում նրա իմացական գործունեությունը և դրդում ստեղծագործության, բացահայտում երեխայի ընդունակությունները և ձևավորում անձնային կարևոր հատկություններ:Գեղագիտական դաստիարակության խնդիրների առաջին խմբին են պատկանում`

* Գեղեցիկի, արվեստի մասին տարրական գիտելիքների փոխանցումը,
* Գեղեցիկին կամ տգեղին հուզականորեն համարժեք արձագանքելու ունակության ձևավորումը
* Գեղեցիկը նկատելու և գնահատելու կարողությունների ձևավորումը,
* Գեղեցիկը ճանաչելու պահանջմունքի զարգացումը,
* Գեղագիտական ճաշակի դաստիարակությունը:

Հաջորդ` երկրորդ խմբի խնդիրները նպաստում են գեղագիտա-գեղարվեստական ընդունակությունների զարգացմանն ու կարողությունների ձևավորմանը:

Գեղագիտական ուսուցման եղանակով իրակացվում են գեղագիտական դաստիարակության հետևյալ խնդիրները.

* Նկարչական, ծեփակերտման ունակությունների և կարողությունների ձևավորումը,
* Ապլիկացիայի ուսուցումը, կառուցողական(ճարտարապետա-շինարարական) ունակությունների և կարողությունների ձևավորումը,
* Երաժշտական ընդունակությունների զարգացումը,
* Երաժշտա-ռիթմիկ կարողությունների ձևավորումը,
* Պարարվեստի տարրերի ձևավորումը.
* Դեկորատիվ արվեստի տարրերի ձևավորումը
* Արտաքին և ներքին միջավայրի ձևավորման (դիզայնի) մասին ընդհանուր գաղափարների փոխանցումը,
* Գեղարվեստա-խոսքային ընդունակությունների զարգացումը և արտահայտիչ խոսքի ձևավորումը:

Գեղագիտական դաստիարակության հիմնական միջոցը երեխայի մշտական հաղորդակցումն է արտաքին միջավայրի և կենցաղի գեղագիտական կողմերի հետ:

* Իրավական- շատ էական ու կարևոր հիմնախնդիր է: Եթե բոլոր երեխաներին օժտենք իրավական կուլտուրայով, ապա արդյունքում կունենանք իրավական հասարակություն, հետևաբար նաև իրավական պետություն: Ձևավորել դպրոցականի իրավական կուլտուրան, դա կնշանակի` նրա գիտակցությանը հասցնել ու այնտեղ ամրակայել տվյալ պետությունում, հասարակությունում ընդունված իրավական նորմերի պահանջները: Դպրոցականը պետք է իմանա իր իրավունքներն ու պարտականությունները և դրանք, իր դաստիարակի օգնությամբ, ամրակայի իր մեջ: Սա մանկավարժական, հասարակական պահանջ Է:
* Հայրենասիրական- բարոյական և հայրենասիրական կրթություն է, որը ամբողջ հանրային գիտակցության հիմնական բաղադրիչն է, որտեղ յուրաքանչյուր պետության կենսունակության հիմքը հիմնված է:Իրականացնելով այս խնդրի հրատապությունը, անհրաժեշտ է հասկանալ, որ նախադպրոցական տարիքի երեխաների անհատական կազմավորումը պարզապես անհնար է առանց փոքր տարիքի հայրենասիրական զգացմունքների ուսուցման: Հայրենասիրական դաստիարակության խնդիրները բավականին շատ են,այդ իսկ պատճառով դաստիարակությունը անհրաժեշտ է սկսել նախադպրոցական տարիքից:

Հայրենասիրական բնույթի զգացմունքները դրված են ողջ կյանքի և մարդկության առկայության վրա:

* Սեռային և սեռական- բժշկական ու հոգեբանական միջոցառումների մի ամբողջ համակարգ է, որը նպատակուղղված է երեխաների, դեռահասների ու երիտասարդների շրջանում սեռական կյանքի նկատմամբ խելամիտ վերաբերմունքի դաստիարակմանը, ամուսնության և ընտանիքի ֆիզիոլոգիական և բարոյական հիմքերի ստեղծմանը: Երեխաների սեռական լիարժեք դաստիարակությունը ներառում է մինչև սեռական հասունացումն ընկած շրջանը: Այս փուլում կարևոր են ընտանիքը, նախադպրոցական հիմնարկը:
* Տնտեսագիտական- դաստիարակության համակարգի բաղկացուցիչ մասերից է:Տնտեսագիտական դաստիարակության և կրթության խնդիրները բազմազան են և բազմաբնույթ, օրինակ` դպրոցականների մեջ ձևավորել պատկերացումներ տնտհաշվարկի, ձեռնարկության արտադրական ծրագրերի, կազմակերպչական տեխնիկական պլանի, բանկերի տեսակների, շուկայական հարաբերությունների և այլ հասկացությունների մասին:
* Էկոլոգիական- Էկոլոգիա հասկացության հիմքում ընկած է բնությունը,նրա հավասարակշռության պահպանությունը, որը շատ վաղուց է սկսված, իսկ նոր ժամանակներում այն դարձել է կենտրոնական հարց, համամարդկային հիմնախնդիր, որով զբաղվում է ՄԱԿ-ը, ամբողջ մարդկությունը:

Իսկ ըստ ինտիտուցիոնալ տեսանկյունից հետևյալ տեսակները`

* Ընտանեկան դաստիարակություն, որի գերագույն նպատակը մարդ կերտելու գործընթացն է
* Կրոնական դաստիարակություն
* Հասարակական (նեղ իմաստով) դաստիարակություն
* Շտկողական (կորեկցիոն) դաստիարակություն

Ելնելով դաստիարակության լայն ընբռնումներից` ռուսական մանկավարժության մեջ առանձնացնում են սոցիալական դաստիարակությունը, որը մարդու զարգացման համար պայմանների նպատակաուղղված ստեղծումն է:

**1.2 Երեխաների ժամանակակից դաստիարակության հիմնախնդիրները**

Ժամանակակից աշխարհում սահմանված են դաստիարակության բազմակերպ նպատակներ, թեև դրանց միջև տարբերությունը կարող է աննշան լինել` մարդու առանձին որակների փոփոխությունից մինչև նրա անձի հիմնովին փոփոխություն: Սակայն հենց նպատակների այս բազմազանությունն էլ ապացուցում է հիմնախնդրի բարդ լինելու հանգամանքը: Պարզ է, որ դաստիարակության նպատակի սահմանման վրա ազդում են մի շարք գործոններ, օրինակ`

* Պետական քաղաքականությունը
* Ազգային գաղափարախոսությունը

Իսկ այս ամենը իրենց հերթին կախված են հետյևալ գործոններից`

* Հասարակական կարգ
* Իշխող կուսակցություն
* Հասարակության դասակարգային կազմ
* Հասարակական մշակույթի մակարդակ
* Փիլիսոփայական և մանկավարժական մտքի նվաճումներ
* Մանակավարժական համակարգի հնարավորություններ

Այս ամենը փոխվել է մեր երկրում, սակայն նույնն է մնացել դաստիարակության նպատակը`<< անձի բազմակողմանի և ներդաշնակ զարգացումը>> սահմանումը:

Դաստիարակության նպատակը սահմանելու համար անհրաժեշտ է նաև պարզել և որոշել, թե որն է լինելու հայ առկա հասարակության << դաստիարակության իդեալը>>: Հասկանալ` որն է այն իդեալը, որը կհաշտեցնի բոլորին և բոլորի կողմից ընդունելի կլինի. Ում համար ենք այդ իդեալը կերտում` ամբոխի, մասսաների, թե բնակչության առանձին խմբերի համար, որոնց տրոհված է մեր հասարակությունը: Կուզենային արդյոք հարուստներն ու աղքատները ունենային միևնույն իդեալը, կուզենային նույն կերպարին հետևել պետական և ոչ պետական դպրոցները:

Երկրորդ հանգամանքը, որը նույնպես դժվարեցնում է դաստիարակության նպատակի սահմանումը, այն է, որ ոչ ոք այսօր չի կարող ասել առաջին դասարանցին 10-15 տարի հետո ինչպիսի պայմաններում և ինչպիսի հասարակության մեջ է ապրելու: Ներկայում առնչվում

 ենք այն խնդրի հետ, թե ինչպես է կրթությունը ենթարկվել շուկայի օրենքին, արժեքից և հասարակության բարձրագույն պարտականությունը լինելուց վերածվել է սովորական ծառայության և բնութագրվում է տնտեսական տերմինով` << Կրթական ծառայություն>>:

Դաստիարակության նպատակը փոխելու մասին մեզանում հնչող պահանջները, մեզ բերել են այն համոզման, որ ժամանակավորապես պետք է հրաժարվել դաստիարակության ուտոպիական նպատակներից և գտնել մեր ապրած ժամանակին և դաստիարակվածության մակարդակին համահունչ պրագմատիկ նպատակներ, որոնց իրականացումը հետագայում կտանի ավելի բարձր նպատակների սահմանման: Այս ամենը չի նշանակում իջնել այսօրվա դաստիարակության մակարդակին, այս ամենը նշանակում է ճիշտ հաշվել այդ մակարդակի առկա ներուժը և դրա հիման վրա էլ մշակել դրա զարգացման հեռանկարները:

Ժամանակակից դաստիարակության գլխավոր և ունիվերսալ առաջնային նպատակը կարող է լինել օգնել աճող մարդուն, սովորեցնել նրան ընտրություն կատարել: Իսկ դաստիարակության ավանդական և անկրկնելի նպատակը` << անձի բազմակողմանի և ներդաշնակ զարգացումը>> կարելի է ընդունել որպես վերջնական նպատակ: Այս ամենից կարելի է եզրակացնել և սահմանել ուսումնական հաստատությունում դաստիարակության առաջնային նպատակը`<<Օգնել սովորողին սեփական կարծիք ունենալու, տարբեր իրավիճակներում մարդասիրական, հիմնավորված ընտրություն կատարելու, ինքնաճանաչման հիման վրա ճիշտ նպատակներ դնելու, հավասարակշռված որոշում կայացնելու և համապատասխան վարք դրսևորելու կարողություններ ձևավորելու գործում` անձի ինքնադրսևորման համար կրթական միջավայրի ստեղծման, անձնական և հասարակական պահանջմունքների հաշվառման, ազգային ու համամարդկային արժեքների զուգորդման, մանկավարժական գործընթացի սուբյեկտների միջև հումանիստական հարաբերությունների հաստատման ճանապարհով>>:Սահմանման մեջ շոշափվում է մի քանի կարևոր խնդիրներ, որոնք վերաբերվում են թե' դաստիարակվողին, թե' դաստիարակողին: Այդ խնդիրներից առաջինը վերաբերում և մեծապես կախված է դաստիարակվողից, քանի որ ինքն իրեն է ձևավորողը, իսկ մեծահասակները կողքից օգնում և հեշտացնում են այդ գործընացը: Երկրորդը հավասարապես վերաբերում է երկուսին էլ. Ցույց է տալիս երեխա-մեծահասակ համագործակցության հետևանքով նվաճված վերջնարդյունքը: Երրորդը` այդ նպատակին հասնելու համար հնարավորությունների ստեղծումը, որի պատասխանատուն թեև դաստիարակողն է, սակայն վերջնական արդյունքին հասնելու

ճանապարհի բնույթն ու ուղիների որոշումը կատարվում է դաստիարակվողի և դաստիարակողի փոխադարձ համաձայնությամբ և ընտրությամբ: Այս նպատակներին հասնելու համար մշակվել են անձի դաստիարակվածության և ուսումնական հաստատության դաստիարակչական աշխատանքների չափորոշիչներ, որոնք սահմանում են դաստիարակության այն որոշակի մակարդակը, առանց որին հասնելու չի կարելի դառնալ երկրի քաղաքացի:

**ԳԼՈՒԽ 2. ԴԱՍՏԻԱՐԱԿՈՒԹՅՈՒՆ ԵՎ ՈՒՍՈՒՑՈՒՄ:ՈՒՍՈՒՑՄԱՆ ՄԵԹՈԴԻԿԱՆ**

**2.1Դաստիարակության և ուսուցման սերտ կապը, ուսուցման սկզբունքը**

Մարդու անձի զարգացման ու ձևավորման մեջ երրորդ գլխավոր գործոնը դաստիարակությունն է: Այն անձի մեջ պետք է զարգացնի ամուր բնավորություն և կամք,տոկունություն, պարտքի զգացում:

Կազմակերպված դաստիարակությունը մարդուն որոշակի քանակությամբ հասարակայնորեն անհրաժեշտ գիտելիքներով, կարողություններով և հմտություններով զինելն է: Վ.Գ.Բելինսկին ասում էր. << Դաստիարակությունը մարդուն կարող է դարձնել առաքինի Սոկրատես և կամ՝ այլանդակ Ներոն:Դաստիարակությունն ամեն ինչ է` և’ կյանք, և’ մահ, և’ փրկություն, և’ կործանում>>:

Պետք է իմանալ, որ մարդու անձի զարգացման և ձևավորման մեջ յուրաքանչյուր գործոն իր կարևոր, անփոխարինելի դերն ունի` ժառանգականություն, միջավայր, դաստիարկություն:

Դաստիարակությունը հասարակական կյանքի համընդհանուր անհրաժեշտ կատեգորիա է և սերտորեն կապված է ուսուցման հետ: Ուսուցումը անցյալի փորձի արդյունքում ձևավորված ադապտիվ անհատական վարքի փոփոխությունն է: Այդ փորձի ձեռքբերումը պայմանավորվում է ճանաչողական դրդապատճառներով և նպատակներով: Ուսուցման շնորհիվ մարդու և կենդանիների գիտելիքները թարմանում են, ձեռք են բերվում նոր հմտություններ և կարողությունները, ինչը հանգեցնում է առավել հարմարվողական վարքի ձևավորմանը:

Սկզբունքը լատիներեն << պրինցիպիում>> բառն է, նշանակում է` հիմք:

Ուսուցման սկզբունք է կոչվում այն ելակետը, հիմքը, ղեկավարող գաղափարը, կանոնը կամ պահանջը, որի միջոցով կառավարումն ու կատարումն ապահովում են ուսուցման գործընթացի արդյունավետությունը:

Ուսուցման սկզբունքները դիդակտիկական նորմատիվներ են, որոնք կատարում են կանոնի, պահանջի, ցուցումի, նորմի գործառնություն և բոլորը միասին կարգավորոմ, կառավարում ու ղեկավարում են ուսուցման գործընթացը: Ուսուցման սկզբունքներն անցել են զարգացման և ձևավորման երկարատև ուղի և ուսուցչի ու աշակերտների համար կողմնորոշիչներ են: Ուսուցման բազմաթիվ սկզբունքներ առաջին անգամ մշակել է չեխ մանակավարժ Կոմենսկին

իր <<Դիդակտիկա>> աշխատության մեջ: Անդրադառնանք դրանցից մեկին: Գիտակցության սկզբունք-միջնադարում ուսուցիչը հիմնված էր անգիր անելու վրա: Կոմենսկին ասում էր. << Ոչինչ անգիր չանել, քանի դեռ չի գիտակցվել>>: Գիտակցության սկզբունքը պահանջում է նյութի լրիվ ըմբռնում: Հաճախ աշակերտները անգիր են անում, իսկ ուսուցիչները գնահատում են մտածելով, թե չարչարվել Է, բայց նյութը շատ շուտ մոռացվում է աշակերտի կողմից, կարծես չի էլ սովորել: Ուստի յուրաքանչյուր միտք, արտահայտություն պետք է հասցնել աշակերտի գիտակցությանը:

Ժամանակակից դպրոցում կիրառվում են ուսուցման հետևյալ հիմնական սկզբունքները`

* Զարգացնող, դաստիարակող-պահանջում է անձի համակողմանի և ներդաշնակ զարգացման հիմնախնդիրը անհատականացնել և այդ ուղիով լուծել մանկավարժության` այդ շատ խրթին հարցը:
* Ուղղվածություն-խնդիր է դնում իրագործել սովորողների կրթության, դաստիարակության և զարգացման հիմնախնդիրների լուծումը, ուսուցման գործընթացում ապահովել դրանց փոխկապակցվածությունը:
* Գիտականություն-խնդիր է դնում ուսուցման գործընթացում սովորողներին առաջադրել ուսումնական պրոբլեմներ,իրավիճակներ և նրանց մտավոր ուժերով լուծել, հաղթահարել դրանք ու այդ ուղիով զարգացնել նրանց ճանաչողական ընդունակությունները:
* Կյանքի և պրակտիկայի հետ ուսուցման կապի- ուսուցչի առջև դնում է սովորողներին հասարակական գործունեության, արտադրության մեջ ընդգրկելու խնդիր, որպեսզի նրանք զգան իրենց յուրացրած գիտելիքների և դրանց կիրառման օգտակարությունը:
* Սիստեմատիկության և հաջորդականության-պահանջում է մշտապես հետևել ուսումնական նյութի տրամաբանությանը, չխախտել երևույթների, առարկաների, իրադարձությունների միջև եղած օրինաչափ կապերը:
* Մատչելիության-շատ կարևոր սկզբունքներից է: Այն ուսուցչից պահանջում է ուսուցումն այնպես կազմակերպել կամ կառուցել, որ, որպես անհրաժեշտություն, անպայման հաշվի առնվեն սովորողների ռեալ ուսումնական ծանրաբեռնվածությունը
* Զննականության-սկզբունքը անցել է զարգացման ու կատարելագործման երկարատև ուղի: Յան Ամոս Կոմենսկին պահանջում էր ամեն կերպ ուսուցմանը մասնակից դարձնել երեխայի բոլոր զգայարանները:
* Կայունության-պահանջում է սովորողների յուրացրած գիտելիքներն ամրակայել նրանց հիշողության, մտապահման մեջ:
* Գիտակցականության և ակտիվության-աշակերտներից պահանջում է գիտակցել ուսման հույժ կարևորությունը:

Ուսուցման սկզբունքները կառավարում են ուսուցման գործընթացը, համալիր ձևով լուծում կրթության, դաստիարակության, զարգացման խնդիրները, օգնում սովորողներին ձևավորել իրենց գիտական աշխարհայացքը:

**2.2 Ուսուցման դերը անձի զարգացման մեջ և կազմակերպման ձև հասկացությունը**

Ուսուցման և զարգացման հարաբերակցության շուրջ աշխարհի մանակավարժության մեջ կան երեք տեսակետներ:

Առաջին` ամենատարածված, կարծիքն այն է, ըստ որի ուսուցումը և զարգացումը դիտվում են որպես իրարից անկախ գործընթացներ: Ուսուցումը հասկացվում է որպես արտաքին հնարավորությունների օգտագործում, որը ծագում է զարգացման գործընթացում: Արևմուտքի գիտնական Վ. Շտերնը գրում է, որ ուսուցումը հետևում է զարգացմանը և հարմարվում է նրան: Իսկ քանի որ այդպես է, ասում է նա, չպետք է խառնվել մտավոր հասունացման գործընթացին, չպետք է խանգարել նրան, այլ համբերատար, պասիվորեն սպասել մինչև ուսուցման համար կհասունանան հնարավորությունները:

Երկրորդ տեսակետի կողմնակիցները(Թորնդայկ, Ջեյմս և ուրիշներ) գտնում են, որ ուսուցումը և զարգացումը ընդօրինակում են մեկը մյուսին, որ դրանք լրացնում են իրար:

Երրորդ տեսակետին հարող գիտնականներն իրար են միացնում առաջին և երկրորդ տեսակետները, դրանք լրացնում են նոր դրույթներով: Նրանք գտնում են, որ ուսուցումը ոչ միայն կարող է ընթանալ զարգացումից հետո, այլ նրա հետ ընթանալ քայլ- քայլի:

Ուսուցման միջոցով իրականացվում է կրթությունը և զարգացումը:Ժամանակակից մանակավարժությունն ընդունում է, որ ուսուցումը և զարգացումը փոխկապակցված են ու միասնական, որն էլ նրանց դիալեկտիկական կողմն է : Ուսուցումից դուրս չի կարող գտնվել անձի լրիվ չափով զարգացումը: Ուսուցումը խթանում, իր հետևից տանում է զարգացումը, ուսուցումն էլ միաժամանակ հենվում է զարգացման վրա:

Ուսուցման կազմակերպման ձևը ուսուցման գործընթացի արտաքին դրևորումն է, որը բնութագրվում է մանակավարժի և սովորողի փոխհարաբերության բնույթով, ուսումնական աշխատանքի ընթացակարգով, ուսումնական պարապմունքների բաշխման ժամանակով, կազմակերպման և տեղի առումով, սովորողների կազմով(խմբային, անհատական և այլն):

Ուսուցման կազմակերպման ձևը կարող է հանդես գալ որպես կոնկրետ միջոցառում(դաս, լաբորատոր աշխատանք, դասախոսություն, գործնական աշխատանք և այլն)կամ որպես ուսուցման կազմակերպման մի շարք ձևերի համակցություն` որպես համակարգ:

Ուսուցման կազմակերպման ձևը հասարակական զարգացման հետևանք է, նրա պահանջի արձագանք:

Սովորողը սովորաբար ազատ է ուսուցման առարկան, ձևը, նաև տեղն ու ժամանակը ընտրելու հարցում: Աշակերտը դժվարանալու դեպքում կարող է դիմել ուսուցչի օգնությանը:Աշակերտները իրականացնում են զանազան հետազոտական նախագծեր, սովորում են փորձի և սխալների ճանապարհով: Ժամանակակից պայմաններում համակարգչային ուսուցումը բացահայտում է նոր հնարավորություններ`բնականաբար ենթադրելով այդ հիմքի վրա ուսուցման կազմակերպման նոր ձևերի և համակարգերի ստեղծում:

**Եզրակացություն**

Ասյպիսով քննարկելով և ուսումնասիրելով դաստիարակության և ուսուցման հիմնախնդիրները, ձևերը, սկզբունքները կարելի է եզրակացնել, որ դաստիարակությունը միջավայրից և ժառանգականությունից հետո երրորդ գլխավոր գործոնն է և այն մարդու ամենակարևոր հատկանիշներից մեկն է: Դաստիարակությունը ենթադրում է անձի կատարելագործման գործընթացն ու նրա արդյունքը, այն ներառում է անձի զարգացման բոլոր կողմերը, զարգացումն ու ձևավորումը ապահովող բոլոր գործոնները, այդ թվում` ուսուցումը և կրթությունը: Ուսուցումը իր հերթին փոխներգործուն գործրնթաց է աշակերտի և ուսուցչի միջև, ինչի արդյունքում տեղի է ունենում գիտելիքի, հմտությունների և կարողությունների փոխանցում ու յուրացում` նախատեսված ուսումնառության բովանդակությամբ: Դաստիարակությունը մանակավարժական գիտության մեջ հասկացվում է նեղ իմաստով` որպես անձի վարքագիծ` բնավորություն, հարաբերությունների մշակույթ, աշխատանքային մշակույթի յուրացում, այսինքն` որպես բարոյական, աշխատանքային, ֆիզիկական և գեղագիտական դաստիարակություն:

Դաստիարակությունը ծագելով Հին Պարսկաստանում և հասնելով մեր օրեր ունի ժամանակակից հիմնախնդիրներ, որը վերաբերվում է թե’ դաստիարակողին, թե’ դաստիարակվողին: Դաստիարակության կանոնների մեջ են մտնում 1. Երեխային գովելը չափի մեջ 2. Երեխային չհամեմատել այլ երեխաների հետ 3. Շանտաժի չենթարկելը 4. Մայր-որդի հարաբերությունները չպարզաբանել այլ մարդկանց ներկայությամբ: 5. Երեխային համբերություն սովորեցնելը 6. Սովորեցնել ինքնուրույնություն:

**ՕԳՏԱԳՈՐԾՎԱԾ ԳՐԱԿԱՆՈՒԹՅԱՆ ՑԱՆԿ**

1. Սահակյան Ա.Ս. << Մանկավարժական մտքի պատմություն>>, Երևան, Ուսումնական ձեռնարկ, 2010, 315էջ
2. Արցախի Պետական համալասարան, << Գիտական տեղեկագիր>>, Ստեփանակերտ, 2007, 96 էջ
3. Ղույումչյան Գ. Ե. << Մանակավարժություն>>, Երևան, 2005, 232 էջ
4. Սահակյան Ա . Ս . , Ամիրջանյան Յու . Ա . << Մանկավարժություն >> , Երևան , Մանկավարժ հրատ . 2-րդ հրատարակություն լրացված և վերամշակված , 2005 , 456 էջ :

**Համացանցային պաշարներ**

1. <https://hy.wikipedia.org/wiki/%D5%84%D5%A1%D5%B6%D5%AF%D5%A1%D5%BE%D5%A1%D6%80%D5%AA%D5%B8%D6%82%D5%A9%D5%B5%D5%B8%D6%82%D5%B6> (Առցանց հասանելի 01.12.2021 (16:50))
2. <https://hy.wikipedia.org/wiki/%D5%88%D6%82%D5%BD%D5%B8%D6%82%D6%81%D5%B4%D5%A1%D5%B6_%D5%B4%D5%A5%D5%A9%D5%B8%D5%A4%D5%B6%D5%A5%D6%80> (Առցանց հասանելի 01.12.2021 (17:30))
3. <https://blognews.am/arm/news/83312/serakrtutyun.html> (Առցանց հասանելի 30.11.2021 (12:10))
4. <https://hy.wikipedia.org/wiki/%D4%B4%D5%A1%D5%BD%D5%BF%D5%AB%D5%A1%D6%80%D5%A1%D5%AF%D5%B8%D6%82%D5%A9%D5%B5%D5%B8%D6%82%D5%B6?fbclid=IwAR1wB-LXWkIFSyytv6htKtWlM7E-rmAegi1KceZVSlkQcxziUrPYxDzV-Qk> (Առցանց հասանելի 01.12.2021 (23:10))